Tudják, alkalmazott matematikával foglalkozom
és ez a mostani feladat különleges
egy alkalmazott matematikus számára.
Olyanok vagyunk, mint az üzleti tanácsadók.
Senkinek sincs gőze arról, mit is csinálunk.
Nos, most megkísérlem, hogy elmondjam
mit is csinálok.
Nos, a tánc az egyik leginkább emberi tevékenység.
Csodáljuk a virtuóz balett -és sztepptáncosokat
amint az látni fogják majd.
Tudják, a balett igen nagy hozzáértést
és magas szintű gyakorlottságot követel
és valószínű, hogy bizonyos rátermettséget is, amelyben
szerepet játszhatnak az örökletes tényezők.
Nos, sajnos némely idegi eredetű betegség, mint például a Parkinson kór
fokozatosan tökreteszi ezeket a képességeket.
Ez történik egyik barátommal, Jan Striplinggel, aki
fénykorában mesterfokú balettáncos volt.
Bár a betegség kezelésében nagy előrelépés történt az elmúlt évek során,
mégis körülbelül 6,3 milló embert súlyt a betegség világszerte,
akiknek együtt kell élniük betegségükkel,
a gyógyíthatatlan gyengeséggel, reszketéssel és merev izmokkal
és a betegséggel együttjáró más tünetekkel is.
Ezért van szükségünk olyan objektív mérőeszközökre,
amelyek képesek kimutatni a bajt még azelőtt, hogy késő lenne.
Képesnek kell lennünk arra, hogy a betegség kifejlődését mérni tudjuk
és, végső soron, fel kell tudjuk ismerni,
amikor a hatékony kezelés birtokában vagyunk.
Ez akkor lehetséges, ha az objektív mérés lehetővé válik.
Elég zavaró ugyanakkor, hogy sem a Parkinson kór,
sem pedig más mozgásszervi megbetegedés esetében nincs
olyan anyag, amely a vérből egyszerűen kimutatható lenne.
Jelenleg a legjobb módszerünk
egy - körülbelül 20 perces - idegrendszeri viszgálat.
Ehhez egy klinikára kell menni, ami igencsak drága
és ami azt jelenti, hogy klinikai teszteken kívül
soha nem végzik el.
Mi lenne viszont akkor, ha ezt a tesztet otthon is elvégezhetnénk?
Így elkerülhető lenne a klinikára történő utazás
sőt a tesztet az emberek maguk is elvégezhetnék. Jó lenne, igaz?
Nincs szükség a drága személyzetre,
ami egyébként 300 dollárba kerül,
ha a neurológiai klinikára megyünk.
Ezért egy olyan szokatlan módszert javasolok önöknek,
amely alkalmas ezeknek a terheknek az elkerülésére
mert, mi mindannyian - legalább is bizonyos tekintetben -
olyan mesterek vagyunk, mint Jan Stripling barátom.
Ezen a filmen a rezgő hangszálakat láthatják.
Nos, ez egy egészséges hangszál, beszéd közben.
Képzeljük el: mi is balettáncosok vagyunk, a hangszálainkkal táncolunk,
hiszen pontosan irányítanunk kell a hangképző szerveinket
amikor hangokat adunk ki. Ezt például
egy gén irányítja, a FoxP2.
És, akárcsak a balett esetében, ehhez is igen sok gyakorlás kell.
Úgy értem, gondolják csak meg, mennyi idő kell, amíg egy gyerek megtanul beszélni?
A puszta hangból kiindulva nyomon tudunk követni
a hangszálak rezgését. És, hasonlóan a végtagokhoz
melyeket a Parkinson kór sújt,
a hangképző szerveink is sérülnek ebben a betetgségben.
Az alsó görbén egy példa látható: hogyan néz ki
a hangszálak kóros reszketésének a görbéje.
Mindig ugyanazokat a tüneteket látjuk.
A hang reszketését, gyengeségét és merevségét.
A beszéd egyre halkabb és levegősebb lesz egy idő után,
melyek a kórkép jellemző tünetei.
Nos, a hang ilyen változásai néhány esetben elég
nehezen érzékelhetőek, viszont digitális mikrofonnal
és a hang számítógépes elemzésével, valamint
az öntanuló szoftverek segítségével,
melyek mára igen fejletté váltak,
ma már képesek vagyunk megmondani, hogy egy fokozatos
- az egészségestől a betegig terjedő skálán - ki hol helyezkedik el,
pusztán csak a hangjának elemzése segítségével.
Hogyan viszonyulnak ezek a hangra alapozott vizsgálatok
a többi klinikai teszthez? Nos, mindkét módszer beavatkozástól mentes.
A neurológusok módszere is beavatkozás mentes. Mindkét módszer már meglévő eszközöket használ.
Nincs szükség egy teljesen új kórház kialakítására.
Mindkét módszer pontos. Igen. Ezen felül azonban
a hangra alapozott módszer nem igényeli szakember jelenlétét.
Ez azt jelenti, hogy az ember maga el tudja végezni a tesztet.
Továbbá igen gyors, 30 másodperc kell csak hozzá.
Szinte alig jár költséggel, és pontosan tudjuk, hogy ez mit jelent.
Amikor valami igen olcsóvá válik
akkor egyre elérhetőbbé válik.
Íme néhány izgalmas cél, melyekkel érdemes foglalkoznunk.
Csökkenteni tudjuk a betegutak szervezési nehézségeit.
Nincs szükség a klinika felkeresésére pusztán egy felülvizsgálat miatt.
Képesek vagyunk igen gyakori felülvizsgálatra és objektív adatok gyűjtésére.
Igen sok embert tudunk bevonni klinikai vizsgálatokba - alacsony költségen,
és most először képesek vagyunk a teljes lakosság
szűrésére gazdaságos módon.
Lehetőségünk nyílik a korai biológiai jelek felismerésére
még azelőtt, hogy késő lenne a kezelés.
Ezért megtesszük az első lépéseket és ezennel
elindítjuk a Parkinson Hangfelismerési Kezdeményezést.
Az Aculab és a PatientsLikeMe segítségével az a célunk,
hogy igen nagyszámú hangmintát gyűjtsünk világszerte
azért, hogy a fenti négy célt elérhessük.
Helyi telefonszámok állnak rendelkezésre, melyek elérhetőek
a Föld közel 750 millió embere számára.
Bárki, akár egészséges, akár Parkinson kóros, olcsón hívhatja ezeket a számokat,
üzenetet hagyhat, pár cent költségért.
Nagyon boldog vagyok hogy bejelenthetem, hogy
csupán 8 óra leforgása alatt elértük a kezdeti célunk hat százalékát.
Köszönöm a figyelmüket!
Taps.
Tom Rielly: Nos, Max, ebből a körülbelül
10 ezer hangmintából képes leszel megmondani,
hogy ki az egészséges és ki nem az?
Mit akarsz kezdeni ezekkel a hangmintákkal?
Max Little: Igen, ami most történik nem más
mint hogy be kell mondjad, hogy
van-e ilyen betegséged vagy sem. Tom: Értem.
Max: Néhányan nem csinálják majd, valahol elakadnak.
Viszont nagyon sok adatot gyűjtünk különféle
körülmények között. Ennek azért van jelentősége
mert ki akarjuk küszöbölni a zavaró tényezőket
és olyan egyéb biológia jelek után kutatunk,
amelyek jelzik a betegséget.
Tom: Tehát mostanra 86 százalékos pontosságot értetek el?
Max: Ennél sokkal jobbat.
Az egyik hallgatóm, Thanasis, akit meg kell említsek
mivel kiemelkedő munkát végzett
és bebizonyította, hogy a módszer mobiltelefonon keresztül is működik.
Ez lehetővé teszi, hogy eljutottunk a 99 százalékos pontosságig.
Tom: 99 százalék. Ez komoly előrelépés.
Másszóval ez azt jelenti, hogy az emberek képesek lesznek
(Max nevet)
Tim: Az emberek képesek lesznek mobiltelefonról felhívni
és elvégezni a tesztet. A Parkinson kórban szenvedők betelefonálnak
a hangjukat rögzítik és az orvosuk felülvizsgálhatja
őket, hogy megállapítsa, hol tartanak a betegségükben.
Max: Pontosan.
Tom: Köszönjük mindannyian Max Little-nek.
Max Little: Köszönöm Tom. (Taps)